අනුරාධපුර දිස්ත්‍රික් සම්බන්ධීකරණ කමිටුව ජූලි 25 වැනි දින ජනාධිපති මහින්ද රාජපක්ෂ මහතාගේ ප්‍රධානත්වයෙන් අනුරාධපුරයේ දී පැවැත්වීමට සියලු කටයුතු යොදා ඇතැයි ජනාධිපති සම්බන්ධීකරණ සහකාර ලේකම් අනුර දිසානායක මහතා පවසයි.ඔහු මේ බව පැවසුවේ ඊයේ (27) අනුරාධපුර දිස්ත්‍රික් සම්බන්ධීකරණ කමිටුවේ රැස්වීමේ දී ය.මෙම අවස්ථාවට සහභාගි වන ජනාධිපතිවරයා 2005 වසරේ සිට අනුරාධපුර දිස්ත්‍රික්කයේ සංවර්ධන කටයුතු පිළිබඳ ප්‍රගති සමාලෝචනයක් කරනු ලබන අතර ජනතාවට ඉන් ඇති වූ ප්‍රතිලාභ පිළිබඳ සාකච්ඡා කිරීමට අදහස් කෙරේ.